Grondboontjiebotter-koekies - met net 3 bestanddele | SARIE
Grondboontjiebotter-koekies – met net 3 bestanddele	deur Tanya Fourie
Met net drie bestanddele wat die meeste van ons reeds in die kombuis het, bak jy hierdie heerlike koekies.
genoeg vir sowat 50 koekies Verhit oond tot 180 °C. Voer twee bakplate uit met bakpapier. Plaas 250 ml Black Cat-grondboontjiebotter, 250 ml ligte bruinsuiker en 1 eier in ’n mengbak.
Roer goed met ’n houtlepel tot deeg vorm. Skep klein teelepels vol deeg in jou handpalm en rol in balletjies. Pak balletjies sowat 2 cm uitmekaar op voorbereide bakplaat. Druk plat met die agterkant van ’n vurk en sprinkel 5 ml soutvlokkies oor. Plaas in oond vir 6 – 8 minute. Haal uit en laat koekies afkoel op bakplaat.